ASIAN พุ่ง 17.46% หลังประกาศงบฯ Q3/58 พลิกมีกำไร
ASIAN บวกสวนตลาด หลัง Q3/58 พลิกมีกำไร 84.82 ลบ. โดย ณ เวลา 11.08 น. ราคาอยู่ที่ 4.44 บ. ลบ 0.66 บ. หรือ 17.46% สูงสุดที่ 4.90 บ. ต่ำสุดที่ 4.36 บ. มูลค่าซื้อขายที่ 41.78 ลบ.
10 พ.ย. 2558

ผู้สื่อข่าวรายงานว่า ราคาหุ้นบริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ณ เวลา 11.08น. ราคาอยู่ที่ 4.44 บาท ลบ 0.66 บาท หรือ 17.46% สูงสุดที่ 4.90 บาท ต่ำสุดที่ 4.36 บาท มูลค่าซื้อขายที่ 41.78 ล้านบาท ขณะที่ดัชนีตลาดหุ้นไทยโดยรวมลบ 0.43%
ทั้งนี้ปัจจัยที่คาดว่าส่งผลให้ราคาหุ้นปรับตัวขึ้นมาจากการที่บริษัทประกาศผลการดำเนินงานประจำไตรมาส 3/58 พลิกมีกำไร โดย ASIAN รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 84.82 ล้านบาท หรือมีกำไรสุทธิ 0.23 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 44.40 ล้านบาท หรือขาดทุนสุทธิ 0.12 บาทต่อหุ้น
ขณะที่ช่วง 9 เดือน มีกำไรสุทธิ 132.48 ล้านบาท หรือมีกำไรสุทธิ 0.37 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 30.17 ล้านบาท หรือขาดทุนสุทธิ 0.08 บาทต่อหุ้น
โดยกำไรที่เพิ่มขึ้นในไตรมาสดังกล่าวเนื่องจากบริษัทมียอดขายเพิ่มขึ้นตามยอดการผลิตของกลุ่มผลิตภัณฑ์ปลาแช่แข็ง, ทูน่ากระป๋อง และผลิตภัณฑ์อาหารสัตว์แบบเปียก นอกจากนี้ยังมีผลกำไรจากอัตราแลกเปลี่ยน
 